钦定古今图书集成/理学汇编/文学典/第138卷 > 《为留守群官谢恩诏表》唐·颜师古
## 钦定古今图书集成/理学汇编/文学典/第138卷 > 《为留守群官谢恩诏表》唐·颜师古

臣某等言，“守太常少卿崔敦礼至京师，俯降神笔，曲
垂诲奖，祗奉欣戴，伏深抃跃。臣等详观史策，历选前
王，损益相承，质文递变，遗风馀烈，昭然可观。自尧舜
之后，殷周已降，政道蹐杂，淳风斯寝，干戈日用，丧乱
弘多，悠悠千载，莫能澄廓。况乎有隋失德，区宇分离，
九鼎凫飞，八纮鱼烂。”圆质方足，俱委骸于原野；跖实
排虚，同取毙于凶毒。乱极则治，命实有归，河清启期，
天祚攸底。陛下独运神武，援手濡足，陶甄庶类，屈己
忘劳。日月之所照临，天地之所覆载，皆受更生之赐，
俱荷裁成之力。加以留情庶政，昧旦丕显，扫涤烦苛，
澄清礼乐，远迈开辟之功，牢笼帝王之表。时和岁稔，
玉烛遐被，嘉祉灵贶，金英自臻，朱明“炎暑，聊因多暇，
暂回鸾跸，巡幸甘泉。伏承摄卫攸宜，圣躬万福，下情
庆幸，率土咸赖。臣等才质庸陋，谬荷超擢，俯循薄劣，
惧不克堪。谨当夙夜战兢，自相勗励，竭心罄力，以酬
鸿造。使百僚率职，仰副天心，四方祗勉，俱称慈泽。”

黎，命度支盐铁转运使户部侍郎兼御史中丞潘孟
阳宣谕慰安，蠲除疾苦，以今月二十九日到臣本州，
颁赐诏书，以示恩化。臣及官吏百姓等，咸蒙圣慈，特
加存问。”爰自城邑，达于里闾，喜气浮川，欢声被野。臣
沗守藩服，恭承德音，荷戴宠光，跼蹐无地。〈中谢〉臣闻
“天覆无私，虽幽必烛；人心有系，惟圣能通。”伏惟皇帝
陛下德冠君临，泽均子爱。一物失所，如轸干纳隍；一
人不获，载怀于驭朽。敷求至理，懋建太和，明命施行，
率土欣戴。臣实庸琐，叨领方隅，奉陛下亭育之仁。当
海滨旱歉之后，人多迁徙，赋亦逋悬，夙夜忧兢，冰炭
交战。忽承慈旨，特降使臣，优贷俯及于藩条，勤恤遍
加于凋瘵。以制国用，思致于均平；以勗庶官，俾甄其
课效，发号而生灵交畅，先春而和气导迎。宇虽广而
煦妪必周，天虽高而感通宁远。臣幸逢昌运，洊沐殊
私，誓将罄竭驽骀，上裨万一。无任激励踊跃感恩之
至！谨遣讨击副使曹序奉表称谢以闻。